<classify> Taarifa hiyo ilitolewa kwa Kamati ya Bunge ya Nishati na Madini iliyotembelea mradi huo katika vituo vyote vinavyoshughulika na gesi kuanzia Dar es Salaam hadi Mtwara inakochimbwa.Mhandisi anayesimamia mradi huo kutoka Shirika la Maendeleo ya Petroli Tanzania, TPDC, Balthazar Thomas alisema hiyo ni changamoto inayowakabili kwa sasa.Zipo changamoto mbalimbali ambazo siyo kubwa tunakabiliana nazo lakini kwa sasa mvua ni kikwazo kwasababu inabidi kazi zisimame mafundi hawawezi kuendelea kutandika mabomba na pia kufanya kazi ya kuyaunganisha kwa ajili ya kuchimbiwa ardhini, alisema Injinia huyo.Alisema mbali na changamoto hiyo, mradi huo unahusisha mamlaka na taasisi nyingi ikiwa ni pamoja na Mamlaka ya Mapato TRA, Mamlaka ya Bandari TPA kwa ajili ya kushusha mabomba pamoja na vifaa vingine vinapofika hapa nchini jambo ambalo linafanya ufatiliaji kuwa mrefu.Mradi unahusisha vibali kutoka mamlaka mbalimbali kama TRA, TPA na sehemu nyingine hivyo mlolongo wa ufuatiliaji unakuwa mrefu wakati mwingine inasababisha ucheleweshaji wa kazi, alisema Thomas.Thomas alishauri mamlaka zinazohusika kutoa vibali kujitahidi kutoa kipaumbele katika maombi yake ili mradi huo ukamilike kwa wakati kama inavyotarajiwa.Kamati hiyo iliagiza Wizara ya Nishati na Madini kuhakikisha mradi huo unakamilika kwa wakati ili kufikia malengo yaliyowekwa. Pia wajumbe walipongeza hatua iliyofikia mradi huo na kazi zinazofanyika.Katika taarifa, mradi huo umetajwa kwamba ifikapo Desemba mwakani kazi ya usambazaji wa gesi kutoka Mtwara uanze.  <topic>: UCHUMI 